Държавен вестник, бр. 62, 2018 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  62
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 192
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за административното регулиране на 
икономическите дейности, свързани с нефт и 
продукти от нефтен произход, приет от 44-то 
Народно събрание на 12 юли 2018 г.
Издаден в София на 20 юли 2018 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Цецка Цачева
ЗАКОН 
за административното регулиране на ико-
номическите дейности, свързани с нефт и 
продукти от нефтен произход
Г л а в а  п ъ р в а
ОБЩИ РАЗПОРЕДБИ
Чл. 1. (1) С този закон се уреждат усло-
вията и редът за регистрация и контролът 
върху лицата, осъществяващи икономически 
дейности, свързани с нефт и продукти от 
нефтен произход.
(2) Законът има за цел постигане на сигур-
ност и предвидимост в търговията с нефт и 
продукти от нефтен произход и повишаване 
на енергийната сигурност на страната.
Чл. 2. (1) По смисъла на този закон 
икономически дейности, свързани с нефт и 
продукти от нефтен произход, са:
1. търговия на едро с нефт и продукти от 
нефтен произход;
2. търговия на дребно с нефт и продукти 
от нефтен произход;
3. съхраняване на нефт и продукти от 
нефтен произход извън данъчни складове 
или складови стопанства на регистрирани 
получатели по смисъла на Закона за акци-
зите и данъчните складове;
4. транспорт на нефт и продукти от неф-
тен произход;
5. пълнене на бутилки с втечнени нефтени 
газове (LPG) извън данъчни складове;
6. дистрибуция на бутилки с втечнени 
нефтени газове (LPG);
7. временно съхранение и/или зареждане 
от земеделски стопанин, регистриран по 
Закона за подпомагане на земеделските про-
изводители, на негови собствени продукти 
от нефтен произход, извън данъчни складове 
или складови стопанства на регистрирани 
получатели, по смисъла на Закона за акци-
зите и данъчните складове, предназначени 
за собствената икономическа дейност на 
земеделския стопанин, които не подлежат 
на последваща продажба.
(2) Не са предмет на този закон дейности­
те, свързани със:
1. търсене, проучване и добив на нефт и 
природен газ;
2. доставки по реда на чл. 24, ал. 1, т. 1 
и чл. 26, ал. 2 от Закона за акцизите и да-
нъчните складове;
3. продажбите на бутилки с втечнени 
нефтени газове (LPG) от нерегистрирани 
по този закон лица, когато те се извършват, 
съгласно договор с регистрирано лице по 
ал. 1, т. 6;
4. производството на горива от преработ-
ката на употребявани автомобилни гуми и 
пластмасови изделия;
5. използването на твърди продукти от 
нефтен произход.
Чл. 3. (1) Всяко лице, което осъществява 
дейност по чл. 2, ал. 1, подлежи на регис-
трация по този закон.
(2) Не подлежат на регистрация по този 
закон държавните и местните органи за 
всички извършвани от тях дейности по чл. 2, 
ал. 1 в качеството им на орган на държавна 
или местна власт.
Чл. 4. (1) Административното регулира-
не на икономическите дейности, свързани 
с нефт и продукти от нефтен произход, се 
осъществява от министъра на икономиката, 
който:
1. издава заповеди за:
а) регистрация или мотивиран отказ;
б) вписване на промяна в обстоятелства-
та, при които е издадено удостоверението 
за регистрация;
в) заличаване на регистрация, съответно 
обезсилване на издаденото удостоверение; 
2. организира контрола по глава втора; 
3. организира създаване, поддържане 
и съхраняване на електронен носител на 
публичен регистър на регистрираните лица; 
4. организира публикуване на интернет 
страницата на Министерството на иконо-
миката на информация за необходимите 
документи за регистрация; 
5. определя формата и реда за предоста-
вяне на информация по този закон; 
6. осъществява взаимодействие с други 
централни и местни органи на изпълнител-
ната власт; 
7. организира администрирането на лични 
данни по Закона за защита на личните данни;